பெ. சுந்தரம் பிள்ளை
{{Infobox person
 | name               = மனோன்மணீயம் பெ. சுந்தரனார்
 | image              = Manonmaniam Sundaram Pillai.tif
 | birth_name         = மனோன்மணீயம் பெருமாள் சுந்தரனார்
 | birth_date         = 4 ஏப்ரல் 1855
 | birth_place        = [[ஆலப்புழா]], [[கேரளா]], [[இந்தியா]]
 | death_date         = {{death date and age|df=yes|1897|4|26|1855|4|4}}
 | spouse             = சிவகாமி அம்மாள்
 | parents            = பெருமாள் &lt;br /&gt; மாடத்தி அம்மாள்
 | nationality        = [[இந்தியர்]]
 | occupation         =  எழுத்தாளர்
 }}
 '''மனோன்மணீயம் பெ. சுந்தரனார்''' (''Manonmaniyam P. Sundaranar'', [[ஏப்ரல் 4]], [[1855]] - [[ஏப்ரல் 26]], [[1897]]) என்பவர் [[மனோன்மணீயம்]] என்ற புகழ்பெற்ற நாடக நூலைப் படைத்தவர்.&lt;ref name=film&gt;{{cite news|title=Manonmani 1942|author=Randor Guy|authorlink=Randor Guy|url=http://www.thehindu.com/todays-paper/tp-features/tp-cinemaplus/article961803.ece|work=[[தி இந்து]]|date=19 December 2010|access-date=11 April 2012|archive-url=https://web.archive.org/web/20121022161520/http://www.thehindu.com/todays-paper/tp-features/tp-cinemaplus/article961803.ece|archive-date=22 October 2012|url-status=live}}&lt;/ref&gt;
 
 == வாழ்க்கைக் குறிப்பு ==
 [[இந்தியா]]வின் [[கேரளா]] மாநிலத்தில் [[ஆலப்புழா]] என்னும் ஊரில் ''பெருமாள்'' என்பவருக்கும் ''மாடத்தி அம்மாளுக்கும்'' 1855-ஆம் ஆண்டு சுந்தரனார் பிறந்தார்.&lt;ref&gt;{{Cite web|url=https://www.maalaimalar.com/timeline/kalasuvadugal/2021/04/04040128/2503872/manonmaniam-sundaram-pillai-birthday-Apr4-1855.vpf |title=மனோன்மணீயம் பெ.சுந்தரம் பிள்ளை பிறந்த நாள்: ஏப்.4- 1855 |date=2021-04-04 |website=Maalaimalar |access-date=2021-11-01 |archive-date=2021-11-01 |archive-url=https://web.archive.org/web/20211101162734/https://www.maalaimalar.com/timeline/kalasuvadugal/2021/04/04040128/2503872/manonmaniam-sundaram-pillai-birthday-Apr4-1855.vpf |url-status= }}&lt;/ref&gt; இளமையிலேயே [[தேவாரம்|தேவார]] [[திருவாசகம்|திருவாசகங்களை]]யும் [[சமயம்|சமய]] வழிபாட்டு நூல்களையும் கற்றார். இவருக்குத் தமிழாசிரியராக விளங்கியவர் [[நாகப்பட்டினம்]] நாராயணசாமி. இவரிடமே [[மறைமலை அடிகள்]] தமிழ் படித்தவர் என்பது குறிப்பிடத்தக்கது. [[1876]]-ஆம் ஆண்டு பி.ஏ. தேர்வில் வெற்றி பெற்றார். அடுத்த ஆண்டில் சிவகாமி அம்மாள் என்பவரைத் திருமணம் புரிந்தார்.
 
 == ஆசிரியப் பணி ==
 [[1877]] இல் தனது ஆசிரியப் பணியை ஆரம்பித்தார். [[திருநெல்வேலி]] ஆங்கிலத் தமிழ்க் கல்விச்சாலையின் தலைவராக இரண்டாண்டுகள் பணியாற்றி, அக்கல்விச் சாலையே பின்னர் இந்துக் கல்லூரியாக உயர்வதற்கு உறுதுணையாக இருந்தார்.&lt;ref&gt;{{cite web |url=http://www.mdthinducollegetirunelveli.org/princi.htm |title=Madurai Diraviyam Thayumanavar Hindu College, Tirunelveli |publisher=Mdthinducollegetirunelveli.org |date= |accessdate=2015-07-22 |archive-url=https://web.archive.org/web/20130510040840/http://www.mdthinducollegetirunelveli.org/princi.htm |archive-date=10 May 2013 |url-status=live }}&lt;/ref&gt; பின்னர் [[திருவனந்தபுரம்]] அரசர் கல்லூரியில் [[தத்துவம்|தத்துவத்துறை]] ஆசிரியராகச் சேர்ந்தார். [[1880]] இல் எம்.ஏ. பட்டம் பெற்றார். அக்கல்லூரியில் தத்துவத்துறைப் பேராசிரியராக இருந்த முனைவர் ஹார்வித் துரையின் தொடர்பு இவருக்குக் கிடைத்தது.
 
 மூன்றாண்டுகள் ஆசிரியராகப் பணியாற்றிய பின்பு திருவனந்தபுரம் அரசர் அரண்மனை வருவாய்த் துறையின் தனி அலுவலராக (Commissioner of Separate Revenue) நியமிக்கப்பட்டார். [[1885]] இல் டாக்டர் ஹார்வித் துரை பேராசிரியர் பணியிலிருந்து ஓய்வு பெற்றபோது சுந்தரனாரைத் தம் பதவிக்குப் பரிந்துரைத்தார். இதனை ஏற்று மீண்டும் திருவனந்தபுரம் அரசர் கல்லூரியில் தத்துவத்துறையின் தலைமைப் பேராசிரியரானார். அப்பணியை அவர் இறுதிவரையில் திறம்படத் தாங்கினார். [[1878]] இல் தாயாரையும், [[1886]] இல் தந்தையையும் இழந்தார். இவருடைய மகன் நடராசன் பின்னாளில் கேரள அரசில் அமைச்சராகவும் இருந்தார்.
 
 == சமயப்பணி ==
 திருவனந்தபுரத்தில் சைவப்பிரகாச சபையினைத் தோற்றுவித்து சமயத் தொண்டாற்றி வந்தார். இவருக்கு F.M.U., F.R.H, S.M.R.A.S, ராவ்பகதூர் போன்ற பல பட்டங்கள் கிடைத்தன.
 
 == தமிழ்ப்பணி ==
 ஒப்பற்ற நாடக நூலான மனோன்மணீயம் இவரால் [[1891]] ஆம் ஆண்டில் எழுதி வெளியிடப்பட்டது.&lt;ref&gt;{{Cite web |url=https://dhinasari.com/politics/23895-truth-behind-tamilthai-vazthu-song-in-gazette.html |title=தமிழ்த் தாய் வாழ்த்து: தமிழக அரசாணை சொல்வது என்ன? - தினசரி |website=dhinasari.com |language=en-US |access-date=2021-11-01}}&lt;/ref&gt; சுந்தரனாரின் ஞான ஆசிரியராக இருந்தவர் கோடக நல்லூர் சுந்தர சுவாமிகள் ஆவர்.இத்தொடர்பே மனோன்மணீயத்தில் சுந்தர முனிவர் என்னும் பாத்திரப் படைப்பிற்குக் காரணமாக இருந்தது.
 
 கல்வெட்டு ஆராய்ச்சியிலும் ஈடுபட்டு [[திருஞானசம்பந்தர்]] காலவாராய்ச்சி செய்து அவ்வாராய்ச்சியினை [[1894]] ஆம் ஆண்டில் வெளியிட்டார். [[பத்துப்பாட்டு]] பற்றிய திறனாய்வினை ஆங்கிலத்தில் எழுதிச் சென்னைக் கிறித்துவக் கல்லூரி இதழில் வெளியிட்டார்.
 
 == தமிழ்த்தாய் வாழ்த்துப் பாடல் ==
 மனோன்மணீயத்தில் இடம்பெற்ற தமிழ்த் தாய் வணக்கப் பாடலான ''[[நீராருங் கடலுடுத்த]] நிலமடந்தைக் கெழிலொழுகும்'' என்ற பாடல் [[தமிழ் நாடு]] அரசினரால் [[தமிழ்த்தாய் வாழ்த்து|தமிழ்த்தாய் வாழ்த்துப்]]  பாடலாக [[சூன்]] [[1970]] இல் அறிவிக்கப்பட்டது.
 
 {{Cquote|
 நீராரும் கடலுடுத்த நில மடந்தைக் கெழிலொழுகும்
 
 சீராரும் வதனமெனத் திகழ் பரதக் கண்டமதில்
 
 தெக்கணமும் அதில் சிறந்த திராவிட நல் திருநாடும்
 
 தக்க சிறு பிறைநுதலும் தரித்த நறும் திலகமுமே
 
 அத்திலக வாசனை போல் அனைத்துலகும் இன்பமுற
 
 எத்திசையும் புகழ் மணக்க இருந்தபெரும் தமிழணங்கே ! தமிழணங்கே !
 
 உன் சீர் இளமைத் திறம் வியந்து செயல் மறந்து வாழ்த்துதுமே !
 
 வாழ்த்துதுமே ! வாழ்த்துதுமே !&lt;br&gt;
 }}
 
 {{Cquote|
 
 அலை கடலே ஆடையான
 இந்த அழகான பூமிப் பெண்ணிற்கு
 பாரத நாடே முகமாம்
 தென்திசை அதன் நெற்றியாம்
 அதில் திலகமென திகழ்வது திராவிட திருநாடாம்
 அந்தத் திலகத்தின் வாசனைப் போல்
 
 அனைத்து உலகமும் இன்பம் காண
 எல்லா திசையிலும் புகழ் மணக்க இருக்கும்
 தெய்வமகள் ஆகிய தமிழே
 என்றென்றும் இளமையாக இருக்கிற
 உன்னுடைய இந்த அழகைக் கண்டு
 வியந்து,செய்யும் செயலையும் மறந்து வாழ்த்துகிறோம்
 வாழ்த்துகிறோம் வாழ்த்துகிறோம்.
 &lt;br&gt;
 &lt;br&gt;
 இப்பாடல் சுந்தரனார் இயற்றிய பாடலின் திருத்தமே யாகும்.
 }}
 
 முழுமையான தமிழ் தாய் வாழ்த்து (UnEdited Version of Tamil Thai vazhthu)
 {{Cquote|
 நீராரும் கடலுடுத்த நிலமடந்தைக் கெழிலொழுகும் &lt;br&gt;
 சீராரும் வதனமெனத் திகழ்பரதக் கண்டமிதில்&lt;br&gt;
 தெக்கணமும் அதிற்சிறந்த திராவிடநல் திருநாடும்&lt;br&gt;
 தக்கசிறு பிறைநுதலும் தரித்தநறும் திலகமுமே!&lt;br&gt;
 அத்திலக வாசனைபோல் அனைத்துலகும் இன்பமுற&lt;br&gt;
 எத்திசையும் புகழ்மணக்க இருந்தபெரும் தமிழணங்கே!
 
 பல்லுயிரும் பலவுலகும் படைத்தளித்துத் துடைக்கினுமோர்&lt;br&gt;
 எல்லையறு பரம்பொருள்முன் இருந்தபடி இருப்பதுபோல்&lt;br&gt;
 கன்னடமுங் களிதெலுங்கும் கவின்மலையாளமும் துளுவும்&lt;br&gt;
 உன்னுதரத் தேயுதித்தே ஒன்றுபல வாகிடினும்&lt;br&gt;
 ஆரியம்போல் உலகவழக்கழிந் தொழிந்து சிதையாவுன்&lt;br&gt;
 சீரிளமைத் திறம்வியந்து செயன்மறந்து வாழ்த்துதுமே!&quot;&lt;br&gt;
 -  மனோன்மணியம் சுந்தரனார்
 &lt;br&gt;
 }}
 
 == இறுதி நாட்கள் ==
 பேராசிரியர் சுந்தரனார் தாம் வாழ்ந்த மனைத் தோட்டத்திற்குத் தம் ஆசிரியர் ஹார்வி அவர்கள் பெயரையே இட்டமையும் தம் மனோன்மணீய நூலினை அவருக்கே உரிமையாக்கியதும் குறிப்பிடத்தக்கது. பேராசிரியர் சுந்தரனார் தமது 42வது வயதில் 1897, [[ஏப்ரல் 26|26 ஏப்ரல்]] அன்று மறைந்தார்.
 
 == வெளியிட்ட நூற்கள் ==
 * ''[[நூற்றொகை விளக்கம்]]'' (1888)
 * ''[[மனோன்மணீயம்]]'' (நாடக நூல், 1891)
 * ''திருவிதாங்கூர் பண்டை மன்னர் கால ஆராய்ச்சி'' (Early Sovereigns of Travancore, 1894)
 
 == மேற்கோள்கள் ==
 {{Reflist}}
 
 == வெளி இணைப்புகள் ==
 * [[s:ta:மனோன்மணீயம்]]
 * [http://www.tamilnation.org/literature/pmunicode/mp105.htm மனோன்மணீயம் ([[மதுரைத் திட்டம்]])]
 * [http://keetru.com/index.php/2009-11-06-11-47-46/3662-2017/33560-2017-07-29-02-23-59?utm_source=feedburner&amp;utm_medium=email&amp;utm_campaign=Feed%3A+keetru%2FmAfm+%28Keetru+RSS+Feed%29 மறக்கமுடியுமா? ‘மனோன்மணீயம்’ பேராசிரியர் பெ.சுந்தரனார்] கருஞ்சட்டைத் தமிழர் - ஜூலை 2017
 
 [[பகுப்பு:தமிழறிஞர்கள்]]
 [[பகுப்பு:தமிழக எழுத்தாளர்கள்]]
 [[பகுப்பு:இந்தியத் தமிழ் நாடகாசிரியர்கள்]]
 [[பகுப்பு:1855 பிறப்புகள்]]
 [[பகுப்பு:1897 இறப்புகள்]]
 [[பகுப்பு:அறிவியல் தமிழ் எழுத்தாளர்கள்]]
 [[பகுப்பு:கேரள எழுத்தாளர்கள்]]